bg ru bg bg bg bg bg bg ru ru ru bg uk en en en ru bg bg bg bg bg bg ru ru ru bg uk en en en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg hbs_cyr bg en bg bg bg bg en en
9 Идеи за обзавеждане на малка кухня - Артисанс България [Блог]
Мебели за баня по поръчка
9 Идеи за обзавеждане на малка кухня
by Косьо Н. in Дизайн
Много нови жилища разполагат с ограничено място, което предполага дизайн и конструкция на по-малки и функционални кухни. Не се отчайвайте обаче. За да направите малката си кухня едновременно практична и стилна имате нужда само от въображение. А в следващите редове ще ви дадем някои идеи за обзавеждане на малка кухня, които да ви вдъхновят и водят в начинанието.
#1 Изберете неутрална цветова схема
Има много варианти за обзавеждане на малки кухни, чрез които да създадете усещането за простoр в стаята. Най-важното обаче са цветовете! Изберете неутрална цветова схема за вашата малка кухня. И като казваме „неутрална“, съвсем нямаме предвид да използвате само бежово или кремаво. Може да съчетаете например декоративни плочки или мраморен кухненски плот със светлосини кухненски вратички. Идеята на светлите цветове е да не натоварват очите, създавайки усещане за пространство.
#2 Семплият дизайн на малката кухня е по-печеливш
Освен цветовете обаче, от голямо значение при дизайна на малките кухни са материалите и детайлите. Затова, наред с неутралната цветова схема, изберете семпли фронтове (вратички), по възможност с гланцово покритие. В случай че в кухнята влиза слънчева светлина, лъчите ще се отразяват по повърхностите, създавайки усещане за повече пространство. Друго много важно нещо при дизайна на малка кухния са дръжките. Най-добрият вариант е да бъдат използвани така наречените „Push“ механизми (push/touch to open). Те позволяват отварянето на кухненските шкафове и чекмеджета само с леко докосване. Този тип механизми са адски удобни и придават изчистена визия на малката кухня. А колкото по-семпла е кухнята, толкова по-просторна изглежда тя! Този вид механизми са и по-скъпи.
Има обаче алтернатива на „Push“ механизмите – фрезовани дръжки в самите вратички, които представляват жлеб по продължението на вратичката/чекмеджето. Те също не се забелязват и са много предпочитано решение в много проекти за малки кухни.
#3 Заложете на голяма кухненска мивка
В една малка кухня може да няма достатъчно място за съдомиялня, така че е удачно да поставите двойна кухненска мивка. В едното корито може да държите мръсните съдове (на никой не му се мият чинии след вечеря), а другото ще може да ползвате свободно.
В тази връзка, мелницата за хранителни отпадъци върши страхотна работа и е чудесно допълнение към всяка кухня. Предимства на това да имате такъв уред са две. На първо място, запушванията на каналите са много по-редки. Освен това може да смилате органичните отпадъци вместо да ги хвърляте в кофата за боклук, което пък елиминира неприятните миризми.
Купете сега: Мелница за хранителни отпадъци
#4 Изберете точните електроуреди
За да е функционална една малка кухня, то тя трябва да е оборудвана с необходимите домакински електроуреди. Често обаче няма как да да съберем всичко в кухнята. На първо място, за да освободите място за домакински електроуреди, помислете дали не можете да преместите пералнята.
Друг добър вариант е да бъдете практични и да потърсите комбинирани електроуреди. Така например, готварски плот с вграден абсорбатор ще ви спести доста място при обзавеждане на малка кухня. Този електроуред заменя големичкия аспиратор, а освободеното място може да оползотворите като поставите допълнителен шкаф. Друга добра идея е да оставите пространството над котлона празно, създавайки илюзия за повече място.
Купете сега: Индукционен кухненски плот с вграден аспиратор AEG ComboHob
#5 Заменете трапезната маса с кухненски остров
Поставянето на кухненски остров може да не изглежда като най-добрата идея за обзавеждане на малки кухни. Този вариант обаче е страшно добър ако помещението и по-дълго и тясно. Освен това, може да комбинирате острова с трапезна маса, като така пестите място и отваряте допълнително такова за съхранение на посуда.
Кухненският остров може да бъде изработен по поръчка, като този по-долу, и освен допълнителни чекмеджета и трапезна маса, в острова могат да бъдат вградени и електроуреди, като фурна и котлони.
#6 Обърнете внимание на пода
Заложете на по-интересни плочки за пода! Смелите шарки на плочките разсейват погледа и създават усещане за пространство в стаята. Естествено, кухнята не винаги може да бъде обособена отделно от дневната. В тези случаи различна подова настилка в двете помещения може да не е до толкова подходяща. Затова пък имаме още куп идеи за обзавеждане на малка кухня!
#7 Оползотворете неудобните ъгли в кухнята
Обща черта на всички малки функционални кухни е фактът, че използват по най-удачния начин наличното пространство. Често ъглите в кухнята остават неизползвани, но има подходящи механизми, които могат да го превърнат в практично място за съхранение на по-големите тенджери и тигани.
#8 Малката кухня трябва да има шкафове до тавана
Както споменахме, важно е в обзавеждането на малки кухни да използвате докрай наличното пространство. Стъпка в тази посока е проектирането и монтажа на шкафове до тавана. Те изглеждат много добре, преди всичко защото не оставят зееща дупка между тавана и горния ред шкафове. Освен че не е много приятно на външен вид, това празно място е и неизползваемо. Именно това прави монтаж на шкафове до тавана добра идея за обзавеждане на малка кухня.
#9 Използвайте отворените рафтове за да разнообразите визията
Шкафовете до тавана наистина дават допълнително място за съхранение и спомагат за проектирането на малка функционална кухня. Но цялото това затворено пространство, особено в малка кухня, може да не изглежда много приятно. Затова е добре да разнообразите визията на кухнята, използвайки отворени рафтове в дизайна. Те ще послужат за да придадат усещане за пространство в малката кухня.
Вашият имейл адрес няма да бъде публикуван. Задължителните полета са отбелязани с *
Запазване на името, имейл адреса и уебсайта ми в този браузър за следващия път когато коментирам.
Comment moderation is enabled. Your comment may take some time to appear.
© 2022 Артисанс България. Всички права запазени.
Този сайт използва бисквитки. Ако продължите да го използвате, вие се съгласявате с условията за ползване. Научи повече Приемам
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.